ການປະທ້ວງ ຕະຫຼາດຄ້າຮຸ້ນ ທີ່ນະຄອນນິວຢອກ (ເບິ່ງວີດີໂອ)
ສະຫະພັນກຳມະບານ ພວກນັກສຶກສາ ເຂົ້າຮ່ວມ ການໂຮມຊຸມນຸມປະທ້ວງ ຕໍ່ຕ້ານຕະຫຼາດຄ້າຮຸ້ນ
ພວກເດີນຂະບວນຕໍ່ຕ້ານຕະຫຼາດຮຸ້ນຫຼື Wall Street ຊຶ່ງໄດ້ຮັບການສະໜັບສະໜຸນຈາກ ກຸ່ມຈັດຕັ້ງແຮງງານໄດ້ພາກັນໂຮມຊຸມນຸມຄັ້ງໃຫຍ່ຢູ່ຄຸ້ມການເງິນໃນນະຄອນນິວຢອກ ເພື່ອ ປະທ້ວງຕໍ່ອັນທີ່ພວກເຂົາເຈົ້າເຫັນວ່າ ເປັນຄວາມບໍ່ສະເໝີພາບຢູ່ໃນເສດຖະກິດຂອງສະຫະ ລັດ ສະຫະພັນກຳມະບານແລະພວກຈັດຕັ້ງປະຊາຄົມ ໄດ້ຮ່ວມກັນຈັດການປະທ້ວງຂຶ້ນໃນມື້ວັນ ພຸດວານນີ້ ເພື່ອປະນາມການວ່າງງານ ອິດທິພົນທາງດ້ານການເງິນຂອງບໍລິສັດ ຢູ່ໃນການ ເມືອງ ແລະການຊ່ອຍກອບກູ້ທະນາຄານໃຫຍ່ຂອງຕະຫຼາດຄ້າຮຸ້ນໃນປີ 2008 ສ່ວນຢູ່ໃນ ເຂດອື່ນໆຂອງສະຫະລັດ ພວກນັກສຶກສາມະຫາວິທະຍາໄລຫຼາຍແຫ່ງໄດ້ພາກັນຍ່າງອອກ ຈາກຫ້ອງຮຽນ ເພື່ອສະແດງຄວາມເປັນເອກກະພາບ ພວກປະທ້ວງເວົ້າວ່າ ສະຫະລັດພວມກາຍເປັນປະເທດທີ່ປົກຄອງໂດຍພວກຊົນຊັ້ນຜູ້ນຳທາງ ດ້ານການເງິນຈຳນວນນ້ອຍໆ ແລະຊາວອະເມຣິກັນທັງໝົດຍົກເວັ້ນແຕ່ 1% ທໍ່ນັ້ນພວມປະ ເຊີນກັບຄວາມຍຸ່ງຍາກໃນການຊອກຫາວຽກການເຮັດຫຼືຈ່າຍຄ່າເຊົ່າເຮືອນ ຂະບວນການປະທ້ວງທີ່ເອີ້ນກັນວ່າ “ຄອບຄອງຕະຫຼາດຄ້າຮຸ້ນ” ນັ້ນໄດ້ເລີ່ມຂຶ້ນໃນວັນທີ 17 ກັນຍາຜ່ານມາໂດຍມີພວກປະທ້ວງຈຳນວນບໍ່ເທົ່າໃດສິບຄົນທໍ່ນັ້ນເຂົ້າຮ່ວມແລະນັບແຕ່ນັ້ນມາ ກໍໄດ້ແຜ່ລາມ ໄປຍັງຫົວເມືອງຕ່າງໆ ເຊັ່ນນະຄອນ Los Angeles, San Francisco ແລະ Seattle ເປັນຕົ້ນ ທີ່ນະຄອນນິວຢອກມີຫຼາຍກວ່າ 700 ຄົນໄດ້ຖືກຈັບໃນມື້ວັນເສົາແລ້ວເວລາພວກເຂົາເຈົ້າໄດ້ ອັດການຈະລາຈອນໄປມາເປັນເວລາຫຼາຍໆຊົ່ວໂມງ ທີ່ຂົວ Brooklyn ສ່ວນໃຫຍ່ແມ່ນໄດ້ ຮັບໃບລະເມີດຄວາມເປັນລະບຽບຮຽບຮ້ອຍແລ້ວກໍຖືກປ່ອຍໄປ